正式成為紀律部隊之後，起薪點就調升到二百六十點（即係底薪二萬二千一百蚊葡幣）都重未計其他津貼，同埋唔使加班，反觀車長三間巴士底薪都係大約一萬四千蚊左右（未計其他津貼）返工攞車同收工收車都係唔計工時，只有幾十蚊左右津貼，之後加埋其他津貼唔計班先有兩萬蚊左右，但係一撞車或者畀人投訴就會將津貼左扣右扣，再加上部分巴士公司連雙糧都冇，另一方面因為車長人手不足，要長期被逼加班犧牲瞓覺時間搞到行車唔安全先攞到補水錢先會去到局長話平均每位司機人工二萬六左右，但係紀律部隊就底薪唔加班就已經係二萬幾蚊，所以每年政府開考紀律部隊都有過千人申請，但係應徵做車長就冇幾多人。